32006R1753
L 331/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1753/2006 НА КОМИСИЯТА
от 28 ноември 2006 година
за изменение на Регламент (ЕО) № 669/97 на Съвета относно откривaне и управление на тарифни квоти на Общността за определени риби и рибни продукти с произход от Фарьорските острови, за определяне на подробни разпоредби за изменение и адаптиране на тези мерки и за отмяна на Регламент (ЕО) № 1983/95
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 669/97 на Съвета от 14 април 1997 г. за откривaне и управление на тарифни квоти на Общността за определени риби и рибни продукти с произход от Фарьорските острови за определяне на подробни разпоредби за изменение и адаптиране на тези мерки и за отмяна на Регламент (ЕО) № 1983/95 (1), и по-специално член 5, параграф 1, буква б) от него,
като има предвид, че:
(1)
С Решение № 1/2006 на Съвместния комитет ЕО - Дания/Фарьорски острови от 13 юли 2006 г. (2) се изменя таблица II от приложението към протокол 1 към споразумението между Европейската общност, от една страна, и правителството на Дания и местното правителство на Фарьорските острови, от друга страна, като се увеличава годишната тарифна квота за скариди, едри скариди и норвежки омари, приготвени или консервирани, от 3 000 на 4 000 тона. Това решение влезе в сила на 1 септември 2006 г.
(2)
Размерът на годишната тарифна квота за скариди, едри скариди и норвежки омари, дадени в списък в приложението към Регламент (ЕО) № 669/97 с пореден номер 09.0679, следва да се измени предвид това увеличение.
(3)
Мерките, предвидени в настоящия регламент, са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 669/97 се изменя, както следва:
В таблицата за пореден номер 09.0679 по отношение на годишната тарифна квота за скариди, едри скариди и норвежки омари, приготвени или консервирани, обемът, посочен в шестата колона като „3 000“, се заменя с „4 000“.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 септември 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 ноември 2006 година.